Arte vizuale - PETRU VINTILĂ JR.

PETRU VINTILĂ JR.

S-a născut pe 18 aprilie 1955, în Bucureşti. A absolvit, în 1978, Academia de Arte Frumoase „Nicolae Grigorescu”. Este membru al Uniunii Artiştilor Plastici din România. Din 1980 şi până în prezent, a participat la numeroase expoziţii în România, dar şi în străinătate (Spania, Franţa, Polonia şi SUA).

Expoziţii personale: Galeria „Teatrul Foarte Mic”, Bucureşti (1985); Galeria „Galateea”, Bucureşti (1988); Galeria „Hanul cu tei”, Bucureşti (1999) şi Ploieşti (2003). Are lucrări de pictură, grafică şi design aflate în colecţii particulare din România, Brazilia, Canada, Elveţia, Franţa, Germania, Italia, Spania, Grecia, Olanda, Japonia, Polonia şi SUA.

„…Lumea din desenele lui Petru Vintilă-junior este un triumf al geometriei. Ca în portretul alegoric al lui Newton desenat cândva de Blake, ea a fost creată cu echerul şi compasul…” DAN GRIGORESCU

„…Arhitecturi utopice, fanteziste şi imposibile – desprinse parcă din grafica lui Escher – fiinţe din repertoriul suprarealist îmbrăcate în veşminte bogate şi plasate în spaţii cu o scenografie sofisticată dau motivul desenelor sale. O bogăţie de griuri dau căldură şi profunzime compoziţiilor expuse…” ADRIAN SILVAN IONESCU

Contents